CELEX: 32006R1789
Language: mt
Date: 2006-12-05 00:00:00
Title: 1789/2006/KE: Regolament tal-Kummissjoni (KE) Nru 1789/2006 tal- 5 ta' Diċembru 2006 li jiftaħ u jipprevedi għall-amministrazzjoni tal-kwota tariffarja għall-importazzjoni tal-banana li taqa’ fil-kodiċi NM  08030019 li toriġina fil-pajjiżi tal-AKP għall-perjodu mill- 1 ta’ Jannar  sal- 31 ta’ Diċembru 2007

22.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               160
            
         REGOLAMENT TAL-KUMMISSJONI (KE) Nru 1789/2006
   tal-5 ta' Diċembru 2006
   li jiftaħ u jipprevedi għall-amministrazzjoni tal-kwota tariffarja għall-importazzjoni tal-banana li taqa’ fil-kodiċi NM 0803 00 19 li toriġina fil-pajjiżi tal-AKP għall-perjodu mill-1 ta’ Jannar sal-31 ta’ Diċembru 2007
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea
   Wara li kkunsidrat ir-Regolament tal-Kunsill (KE) Nru 1964/2005 tad-29 ta’ Novembru 2005 dwar ir-rati tariffarji għall-banana (1), partikolarment l-Artikolu 2 tiegħu,
   Billi:
   
               (1)
            
            
               L-Artikolu 1(2) tar-Regolament (KE) Nru 1964/2005 jipprevedi li, kull sena, mill-1 ta’ Jannar, kwota tariffarja awtonoma ta’ piż nett ta’ 775 000 tunnellata soġġetta għal rata ta’ dazju-żero għandha tinfetaħ għal importazzjonijiet tal-banana taħt il-kodiċi NM 0803 00 19 li toriġina f’pajjiżi tal-AKP.
            
         
               (2)
            
            
               Il-kwota tariffarja prevista mir-Regolament (KE) Nru 1964/2005 għall-2007 għandha għalhekk tinfetaħ u d-dispożizzjonijiet għall-amministrazzjoni tagħha jiġu stabbiliti għall-perjodu mill-1 ta’ Jannar sal-31 ta’ Diċembru 2007.
            
         
               (3)
            
            
               Bħal fil-każ ta’ importazzjonijiet mhux preferenzjali, għandu jkun adottat metodu għall-amministrazzjoni tal-kwota tariffarja sabiex ikunu ffavoriti l-kummerċ internazzjonali u flussi ta’ kummerċ bla xkiel. L-aktar metodu adatt għal dan il-għan ikun li tintuża l-kwota b’ordni kronoloġiku ta’ aċċettazzjoni tad-dikjarazzjonijiet ta’ rilaxx għal ċirkolazzjoni libera (il-metodu “min jiġi l-ewwel, jinqeda l-ewwel”). Madankollu, sabiex tkun żgurata l-kontinwità tan-negozju mal-pajjiżi tal-AKP u, għalhekk, il-fornimenti sodisfaċenti għas-suq Komunitarju waqt li jkun evitat ix-xkiel fil-flussi kummerċjali, ir-Regolament tal-Kummissjoni (KE) Nru 219/2006 (2) irriżerva, fuq bażi transizzjonali, parti mill-kwota tariffarja għall-operaturi li fornew lill-Komunità b’banana tal-AKP fil-qafas tar-reġim ta’ importazzjoni li preċedentement kien fis-seħħ. Meta tiġi kkunsidrata n-natura transizzjonali ta’ dik id-dispożizzjoni, jidher xieraq li din tkun eliminata progressivament u b’hekk għall-2007 tkun żgurata żieda sostanzjali fil-parti tal-kwota tariffarja mmexxija mill-metodu ta’ min jiġi l-ewwel, jinqeda l-ewwel, billi jiżdied il-proporzjon ta’ importazzjonijiet imwettqa taħt is-sistema minn 60 % għal 81 %.
            
         
               (4)
            
            
               Għalhekk għandhom isiru dispożizzjonijiet għal kwantità totali ta’ 146 848 tunnellata tal-kwota tariffarja li tkun riżervata għall-operaturi li fir-realtà importaw banana li toriġina fil-pajjiżi tal-AKP lejn il-Komunità waqt l-2006. Dak il-proporzjon tal-kwota tariffarja għandu jkun amministrat permezz ta’ liċenzji ta’ importazzjoni maħruġa lil kull operator fi proporzjon għall-kwantitajiet importati fuq il-bażi ta’ liċenzji rċevuti minn dawn l-operaturi taħt il-Kapitolu II tar-Regolament (KE) Nru 219/2006.
            
         
               (5)
            
            
               Minħabba l-kwantitajiet disponibbli, għandu jkun stabbilit limitu massimu għall-applikazzjoni ta’ liċenzja li kull operator jista’ jressaq għall-perjodu sal-31 ta’ Diċembru 2007.
            
         
               (6)
            
            
               L-aċċess għall-bqija tal-kwota tariffarja għandu jkun miftuħ għall-operaturi kollha stabbiliti fil-Komunità fuq bażi ta’ “min jiġi l-ewwel, jinqeda l-ewwel” skont l-Artikoli 308a, 308b u 308c tar-Regolament tal-Kummissjoni (KE) Nru 2454/93 tat-2 ta’ Lulju 1993 li jistabbilixxi dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi Kodiċi Doganali Komunitarju (3).
            
         
               (7)
            
            
               Dan ir-Regolament għandu jidħol fis-seħħ immedjatament sabiex jippermetti li l-applikazzjonijiet għal liċenzja jitressqu fil-ħin.
            
         
               (8)
            
            
               Il-miżuri previsti f’dan ir-Regolament huma skont l-opinjoni tal-Kumitat ta’ Ġestjoni għall-Banana,
            
         ADOTTAT DAN IR-REGOLAMENT:
   KAPITOLU I
   DISPOŻIZZJONIJIET ĠENERALI
   Artikolu 1
   Suġġett
   Il-kwota tariffarja ta’ dazju-żero għall-importazzjoni tal-banana li taqa’ fil-kodiċi NM 0803 00 19 li toriġina minn pajjiżi tal-AKP prevista fl-Artikolu 1(2) tar-Regolament (KE) Nru 1964/2005 hija b’dan miftuħa għall-perjodu mill-1 ta’ Jannar sal-31 ta’ Diċembru 2007.
   Artikolu 2
   Kwantitajiet disponibbli
   Il-kwantitajiet disponibbli taħt il-kwota tarifffarja huma stabbiliti bħala 775 000 tunnellata, li minnhom:
   
               (a)
            
            
               146 848 tunnellata għandhom ikunu amministrati skont il-Kapitolu II u jkollhom in-numru tas-serje 09.4164.
            
         
               (b)
            
            
               628 152 tunnellata għandhom ikunu amministrati skont il-Kapitolu III u jkollhom in-numri tal-ordni: 09.1634, 09.1638, 09.1639, 09.1640, 09.1642, 09.1644.
            
         KAPITOLU II
   IMPORTAZZJONIJIET TA’ KWANTITAJIET PREVISTI FL-ARTIKOLU 2(A)
   Artikolu 3
   Liċenzji ta’ importazzjoni
   1.   L-importazzjonijiet kollha taħt il-kwota stabbilita fl-Artikolu 2(a) għandhom ikunu soġġetti għat-tressiq ta’ liċenzja ta’ importazzjoni maħruġa skont id-dispożizzjonijiet ta’ dan il-Kapitolu.
   2.   Ir-Regolament tal-Kummissjoni (KE) Nru 1291/2000 (4) għandu jkun applikabbli, bl-eċċezzjoni tal-Artikolu 8(4) u (5), soġġett għad-dispożizzjonijiet ta’ dan ir-Regolament.
   Artikolu 4
   Tressiq ta’ applikazzjonijiet għal liċenzja
   1.   L-operaturi ekonomiċi stabbiliti fil-Komunità li fir-realtà importaw banana li toriġina f’pajjiżi tal-AKP lejn il-Komunità fl-2006, fuq il-bażi ta’ liċenzji maħruġa taħt il-Kapitolu II tar-Regolament tal-Kummissjoni (KE) Nru 219/2006, għandhom ikunu intitolati li jressqu applikazzjonijiet għal liċenzja ta’ importazzjoni.
   2.   Il-kwantitajiet li ssir applikazzjoni għalihom minn kull operatur ma jistgħux jaqbżu l-110 % tal-kwantità importata fuq il-bażi ta’ liċenzji allokati lilu taħt il-Kapitolu II tar-Regolament tal-Kummissjoni (KE) Nru 219/2006.
   3.   L-applikazzjonijiet għal-liċenzji tal-importazzjoni għandhom jitressqu minn kull operatur fit-8 u d-9 ta’ Jannar 2007 lill-awtoritajiet kompetenti tal-Istat Membru li ħariġhom fl-2006 mal-liċenzji tal-importazzjoni għall-kwantitajiet imsemmija fil-paragrafu 2.
   L-awtoritajiet kompetenti f’kull Stat Membru għandhom ikunu kif elenkati fl-Anness. Dik il-lista għandha tkun emendata mill-Kummissjoni fuq talba tal-Istati Membri ikkonċernati.
   4.   L-applikazzjonijiet għal liċenzja għandhom ikunu akkumpanjati minn kopja tal-liċenzja(i) użata fl-2006 għal importazzjonijiet tal-banana li toriġina f’pajjiżi tal-AKP, approvata debitament, u d-dokumenti li jipprovaw l-oriġini tal-AKP tal-kwantitajiet taħt dawk il-liċenzji, u l-prova tat-tressiq ta’ garanzija skont it-Titolu III tar-Regolament tal-Kummissjoni (KEE) Nru 2220/85 (5). Il-garanzija għandha tkun EUR 150 kull tunnellata.
   5.   Applikazzjonijiet mhux imressqa skont dan l-Artikolu m’għandhomx ikunu ammissibbli.
   6.   Il-kaxxa 20 tal-applikazzjonijiet għal liċenzja u tal-liċenzji għandha tinkludi l-entrata “liċenzja skont il-Kapitolu II tar-Regolament (KE) Nru 1789/2006”.
   Artikolu 5
   Ħruġ ta’ liċenzji
   1.   L-Istati Membri għandhom jinnotifikaw lill-Kummissjoni mhux aktar tard mill-15 ta’ Jannar 2007 bil-kwantità totali li għaliha tressqu applikazzjonijiet għal liċenzja ammissibbli.
   2.   Jekk il-kwantitajiet li ssir applikazzjoni għalihom jaqbżu l-kwantità msemmija fl-Artikolu 2(a), il-Kummissjoni għandha, sa mhux aktar tard mit-18 ta’ Jannar 2007, tistabbilixxi koeffiċjent ta’ allokazzjoni li għandu jkun applikat għal kull applikazzjoni.
   3.   L-awtoritajiet kompetenti għandhom joħorġu l-liċenzji tal-importazzjoni mit-22 ta’ Jannar 2007, u fejn applikabbli japplikaw il-koeffiċjent ta’ allokazzjoni msemmi fil-paragrafu 2.
   4.   Fejn, jekk ikun applikat koeffiċjent ta’ allokazzjoni, tinħareġ liċenzja għal kwantità inqas minn dik li ssir applikazzjoni għaliha, il-garanzija msemmija fl-Artikolu 4(4) għandha tinħareġ mingħajr dewmien għall-kwantità mhux mogħtija.
   Artikolu 6
   Perjodu ta’ validità ta’ liċenzji u notifiki tal-Istat Membru
   1.   Il-liċenzji ta’ importazzjoni maħruġa skont l-Artikolu 5(3) għandhom ikunu validi sal-31 ta’ Diċembru 2007.
   2.   Minn Frar 2007 sa Jannar 2008 inklużi, l-Istati membri għandhom jinnotifikaw lill-Kummissjoni, sa mhux aktar tard mill-15 ta’ kull xahar, bil-kwantitajiet ta’ banana rilaxxati f’ċirkolazzjoni libera waqt ix-xahar preċedenti fuq il-bażi tal-liċenzji maħruġa skont l-Artikolu 5(3).
   L-informazzjoni msemmija fl-ewwel subparagrafu għandha tintbagħat permezz tas-sistema elettronika indikata mill-Kummissjoni.
   3.   L-Istati Membri għandhom jittrażmettu llill-Kummissjoni, sa mhux aktar tard mis-26 ta’ Jannar 2007, il-lista ta’ operaturi li qed joperaw taħt dan ir-Regolament.
   Il-Kummissjoni tista’ tikkomunika dawn il-listi lill-Istati Membri l-oħra.
   Artikolu 7
   Formalitajiet għar-rilaxx għal ċirkolazzjoni libera
   1.   L-uffiċċji doganali li lilhom jiġu ppreżentati d-dikjarazzjonijiet għall-importazzjoni bil-ħsieb tar-rilaxx f’ċirkolazzjoni libera tal-banana għandhom:
   
               (a)
            
            
               iżommu kopja ta’ kull liċenzja ta’ importazzjoni u estratt minnha approvat meta tkun aċċettata dikjarazzjoni ta’ rilaxx f’ċirkolazzjoni libera; u
            
         
               (b)
            
            
               jgħaddu, fl-aħħar ta’ kull ħmistax, it-tieni kopja ta’ kull liċenzja ta’ importazzjoni u estratt approvat lill-awtoritajiet tal-Istat Membru tagħhom elenkati fl-Anness.
            
         2.   L-awtoritajiet imsemmija fil-paragrafu 1(b) għandhom, fl-aħħar ta’ kull ħmistax, jgħaddu kopja tal-liċenzji u estratti riċevuti lill-awtoritajiet kompetenti tal-Istati Membri elenkati li ħarġu dawk id-dokumenti.
   3.   Fejn hemm dubju dwar l-awtentiċità tal-liċenzja, tal-estratt, jew ta’ kwalunkwe informazzjoni fi jew firem fuq id-dokumenti ppreżentati, jew dwar l-identità tal-operaturi li jimlew il-formalitajiet għal rilaxx f’ċirkolazzjoni libera jew f’isem min dawk il-formalitajiet jimtlew, u fejn huma suspettati irregolaritajiet, l-uffiċjali doganali li jkunu ppreżentati b’dawk id-dokumenti għandhom immedjatament jgħaddu dik l-informazzjoni lill-awtoritajiet kompetenti tal-Istat Membru li ħareġ id-dokumenti u lill-Kummissjoni, għall-finijiet ta’ verifika sħiħa.
   4.   Fuq il-bażi tal-informazzjoni riċevuta skont il-paragrafi 1, 2 u 3, l-awtoritajiet kompetenti tal-Istati Membri elenkati fl-Anness għandhom iwettqu l-kontrolli addizzjonali meħtieġa biex jiżguraw l-amministrazzjoni adatta tal-arranġamenti tal-kwoti tariffarji, b’mod partikolari verifika tal-kwantitajiet importati skont dawk l-arranġamenti, permezz ta’ tqabbil preċiż tal-liċenzji u l-estratti maħruġa mal-liċenzji u l-estratti użati. Għal dak il-għan, huma għandhom jivverifikaw b’mod partikolari l-awtentiċità u l-konformità tad-dokumenti użati u li d-dokumenti intużaw mill-operaturi.
   KAPITOLU III
   IMPORTAZZJONIJIET TAL-KWANTITAJIET PREVISTI FL-ARTIKOLU 2(B)
   Artikolu 8
   Amministrazzjoni
   1.   Il-kwantità prevista fl-Artikolu 2(b) għandha tkun diviża f’sitt porzjonijiet, kull wieħed ta’ 104 692 tunnellata, kif ġej:
   
               Numru tal-ordni
            
            
               Perjodu ta’ kwota
            
         
               09.1634
            
            
               1 ta’ Jannar sat-28 ta’ Frar
            
         
               09.1638
            
            
               1 ta’ Marzu sat-30 ta’ April
            
         
               09.1639
            
            
               1 ta’ Mejju sat-30 ta’ Ġunju
            
         
               09.1640
            
            
               1 ta’ Lulju sal-31 ta’ Awwissu
            
         
               09.1642
            
            
               1 ta’ Settembru sal-31 ta’ Ottubru
            
         
               09.1644
            
            
               1 ta’ Novembru sal-31 ta’ Diċembru
            
         2.   Il-porzjonijiet previsti fil-paragrafu 1 għandhom ikunu amministrati skont l-Artikoli 308a, 308b u 308c tar-Regolament (KE) Nru 2454/93.
   KAPITOLU IV
   DISPOŻIZZJONIJIET FINALI
   Artikolu 9
   Dħul fis-seħħ
   Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 5 ta' Diċembru 2006.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 316, 2.12.2005, p. 1.
   
      (2)  ĠU L 38, 9.2.2006, p. 22. Ir-Regolament kif emendat l-aħħar bir-Regolament (KE) Nru 1261/2006 (ĠU L 230, 24.8.2006, p. 3).
   
      (3)  ĠU L 253, 11.10.1993, p. 1. Ir-Regolament kif emendat l-aħħar bir-Regolament (KE) Nru 402/2006 (ĠU L 70, 9.3.2006, p. 35).
   
      (4)  ĠU L 152, 24.6.2000, p. 1.
   
      (5)  ĠU L 205, 3.8.1985, p. 5.
   
      ANNESS
      Awtoritajiet kompetenti tal-Istati Membri:
      
                   
               
               
                  
                     Il-Belġju
                  
                  
                              Bureau d'intervention et de restitution belge/Belgisch Interventie- en Restitutiebureau
                           
                        
                              Rue de Trèves, 82/Trierstraat 82
                           
                        
                              B-1040 Bruxelles/Brussel
                           
                        
            
                   
               
               
                  
                     Ir-Repubblika Ċeka
                  
                  
                              Státní zemědělský intervenční fond
                           
                        
                              Ve Smečkách 33
                           
                        
                              CZ-110 00 Praha 1
                           
                        
            
                   
               
               
                  
                     Id-Danimarka
                  
                  
                              Ministeriet for Fødevarer, Landbrug og Fiskeri
                           
                        
                              Direktoratet for Fødevareerhverv; Eksportstøttekontoret
                           
                        
                              Nyropsgade 30
                           
                        
                              DK-1780 København V
                           
                        
            
                   
               
               
                  
                     Il-Ġermanja
                  
                  
                              Bundesanstalt für Landwirtschaft und Ernährung
                           
                        
                              Referat 322
                           
                        
                              Deichmanns Aue 29
                           
                        
                              D-53179 Bonn
                           
                        
            
                   
               
               
                  
                     L-Estonja
                  
                  
                              Põllumajanduse Registrite ja Informatsiooni Amet
                           
                        
                              Toetuste osakond, kaubandustoetuste büroo
                           
                        
                              Narva mnt 3
                           
                        
                              EE-51009 Tartu
                           
                        
            
                   
               
               
                  
                     Il-Greċja
                  
                  
                              OKEPEKE (ex-GEDIDAGEP)
                           
                        
                              Directorate Fruits and Vegetables, Wine and Industrial Products
                           
                        
                              241, Acharnon Street
                           
                        
                              GR-10446 Athens
                           
                        
                              ΟΠΕΚΕΠΕ
                           
                        
                              Δ/νση οπωροκηπευτικών, αμπελοοινικών και βιομηχανικών προϊόντων
                           
                        
                              Αχαρνών 2
                           
                        
                              Τ.Κ. 10446, Αθήνα
                           
                        
            
                   
               
               
                  
                     Spanja
                  
                  
                              Ministerio de Industria, Turismo y Comercio
                           
                        
                              Secretaría General de Comercio Exterior
                           
                        
                              Paseo de la Castellana, 162
                           
                        
                              E-28046 Madrid
                           
                        
            
                   
               
               
                  
                     Franza
                  
                  
                              Office de développement de l'économie agricole des départements d'outre-mer (Odeadom)
                           
                        
                              46-48, rue de Lagny
                           
                        
                              F-93104 Montreuil Cedex
                           
                        
            
                   
               
               
                  
                     L-Irlanda
                  
                  
                              Department of Agriculture & Food
                           
                        
                              Crops Policy & State Bodies Division
                           
                        
                              Agriculture House (3W)
                           
                        
                              Kildare Street
                           
                        
                              Dublin 2
                           
                        
                              Ireland
                           
                        
            
                   
               
               
                  
                     L-Italja
                  
                  
                              Ministero del Commercio internazionale
                           
                        
                              Direzione generale per la Politica commerciale — Div. II
                           
                        
                              Viale Boston, 25
                           
                        
                              I-00144 Roma
                           
                        
            
                   
               
               
                  
                     Ċipru
                  
                  
                              Υπουργείο Εμπορίου, Βιομηχανίας και Τουρισμού
                           
                        
                              Μονάδα Αδειών Εισαγωγών — Εξαγωγών
                           
                        
                              CY 1421 Κύπρος
                           
                        
                              Ministry of Commerce, Industry and Tourism
                           
                        
                              Import & Export Licensing Unit
                           
                        
                              CY 1421 Cyprus
                           
                        
            
                   
               
               
                  
                     Il-Latvja
                  
                  
                              Zemkopības ministrijas
                           
                        
                              Lauku atbalsta dienests
                           
                        
                              Tirdzniecības mehānismu departaments
                           
                        
                              Licenču daļa
                           
                        
                              Republikas laukums 2
                           
                        
                              LV-1981 Rīga
                           
                        
            
                   
               
               
                  
                     Il-Litwanja
                  
                  
                              Nacionalinė mokėjimo agentūra
                           
                        
                              Užsienio prekybos departamentas
                           
                        
                              Blindžių g. 17
                           
                        
                              LT-08111 Vilnius
                           
                        
            
                   
               
               
                  
                     Il-Lussemburgu
                  
                  
                              Direction des douanes et accises
                           
                        
                              Division “douane/valeur”
                           
                        
                              26, place de la Gare
                           
                        
                              L-1616 Luxembourg
                           
                        
            
                   
               
               
                  
                     L-Ungerija
                  
                  
                              Magyar Kereskedelmi Engedélyezési Hivatal
                           
                        
                              Margit krt. 85
                           
                        
                              HU-1024 Budapest
                           
                        
            
                   
               
               
                  
                     Malta
                  
                  
                              Il-Ministeru għall-Affarijiet Rurali u l-Ambjent
                           
                        
                              Id-Diviżjoni tas-Servizzi Agrikoli u Żvilupp Rurali
                           
                        
                              L-Aġenzija tal-Pagamenti
                           
                        
                              Trade Mechanisims
                           
                        
                              Ċentru Nazzjonali tas Servizzi Agrikoli u Żvilupp Rurali, L-Għammieri
                           
                        
                              Il-Marsa CMR 02
                           
                        
                              Malta
                           
                        
            
                   
               
               
                  
                     L-Olanda
                  
                  
                              Produktschap Tuinbouw
                           
                        
                              Louis Pasteurlaan 6
                           
                        
                              Postbus 280
                           
                        
                              2700 AG Zoetermeer
                           
                        
                              Nederland
                           
                        
            
                   
               
               
                  
                     L-Awstrija
                  
                  
                              Agrarmarkt Austria
                           
                        
                              Dresdner Straße 70
                           
                        
                              A-1200 Wien
                           
                        
            
                   
               
               
                  
                     Il-Polonja
                  
                  
                              Agencja Rynku Rolnego
                           
                        
                              Biuro Administrowania Obrotem Towarowym z Zagranicą
                           
                        
                              ul. Nowy Świat 6/12
                           
                        
                              00-400 Warszawa
                           
                        
                              Polska
                           
                        
            
                   
               
               
                  
                     Il-Portugall
                  
                  
                              Ministério das Finanças e da Administração Pública
                           
                        
                              Direcção-Geral das Alfândegas e dos Impostos Especiais sobre o Consumo
                           
                        
                              Direcção de Serviços de Licenciamento
                           
                        
                              Rua Terreiro do Trigo — Edifício da Alfândega
                           
                        
                              P-1149-060 Lisboa
                           
                        
            
                   
               
               
                  
                     Is-Slovenja
                  
                  
                              Agencija RS za kmetijske trge in razvoj podeželja
                           
                        
                              Oddelek za zunanjo trgovino
                           
                        
                              Dunajska cesta 160
                           
                        
                              SI-1000 Ljubljana
                           
                        
            
                   
               
               
                  
                     Is-Slovakkja
                  
                  
                              Pôdohospodárska platobná agentúra
                           
                        
                              Dobrovičova 12
                           
                        
                              815 26 Bratislava
                           
                        
                              Slovenská republika
                           
                        
            
                   
               
               
                  
                     Il-Finlandja
                  
                  
                              Maa- ja Metsätalousministeriö
                           
                        
                              PL 30
                           
                        
                              FIN-00023 Valtioneuvosto, Helsinki
                           
                        
            
                   
               
               
                  
                     L-Iżvezja
                  
                  
                              Jordbruksverket
                           
                        
                              Interventionsenheten
                           
                        
                              S-551 82 Jönköping
                           
                        
            
                   
               
               
                  
                     Ir-Renju Unit
                  
                  
                              Rural Payment Agency
                           
                        
                              External Trade Division
                           
                        
                              Lancaster House
                           
                        
                              Hampshire Court
                           
                        
                              Newcastle Upon Tyne
                           
                        
                              NE4 7YH
                           
                        
                              United Kingdom
                           
                        
            
                   
               
               
                  
                     Il-Bulgarija
                  
                  
                              Министерство на земеделието и горите
                           
                        
                              Дирекция “Маркетинг и регулаторни режими”
                           
                        
                              Бул. “Христо Ботев”, 55
                           
                        
                              София, 1040
                           
                        
                              България
                           
                        
                              Ministry of Agriculture and Forestry
                           
                        
                              Marketing and Regulatory Regimes Directorate
                           
                        
                              55, Hristo Botev blvd.
                           
                        
                              Sofia, 1040
                           
                        
            
                   
               
               
                  
                     Ir-Rumanija
                  
                  
                              Agentia de Plati si Interventie pentru Agricultura
                           
                        
                              Directia de Masuri de Piata — Comert Exterior
                           
                        
                              B-dul Carol l nr. 17, sector 2
                           
                        
                              Bucuresti
                           
                        
                              Romania